cyanic-selkie/wikianc huggingface dataset:
Leon Trotsky
Opperbevelhebber van die Rooi Leër
Die mislukking van die kort voorheen gestigte Rooi Leër om die Duitse offensief van Februarie 1918 af te weer, ontbloot hul swakheid: onvoldoende getalle, gebrek aan ervare amptenare en die byna totale afwesigheid van koördinasie en gehoorsaamheid. Die seelui van die gevierde en gevreesde Baltiese Vloot slaan op die vlug vir die Duitse leër by Narva. Die opvatting dat die Sowjetstaat 'n doeltreffende volhoubare weermag sou kon opbou, is hierdeur ernstig ondermyn. Trotsky was een van die eerste leiers van die Bolsjewiste wat hierdie probleem ingesien het en hy pleit vir die oprigting van 'n militêre raad van voormalige Russiese generaals wat diens sou doen as 'n adviesorgaan.
Lenin en die sentrale kommitee van die Bolsjewiste het op 4 Maart 1918 besluit oor die oprigting van die Hoë Militêre Raad. Op 13 Maart 1918 is Trotsky se ontslag as volkskommissaris van buitelandse sake amptelik aanvaar en is hy benoem tot volkskommissaris vir die leër en maritieme aangeleenthede en tot voorsitter van die Hoë Militêre Raad. Die funksie van hoofkommandant is afgeskaf en Trotsky het die volledige beheer oor die Rooi Leër oorgeneem. Hy was net aanspreeklik aan die leiers van die Kommunistiese Party, waarvan die linkse Sosiaal-Rewolusionêre bondgenote die regering verlaat het na 'n konflik oor die verdrag van Brest-Litofsk. Trotsky spandeer die res van die burgeroorlog aan die omskep van die versnipperde leër, bestaande uit klein, baie onafhanklike afdelings, tot 'n groot, gedissiplineerde, doelmatige militêre masjien ter verdediging van die rewolusie. Hy bly hierdie beleid deur sy lewe verdedig.
Uiteindelik sou driekwart van die hoër amptenare in die Rooi Leër afkomstig wees uit die voormalige tsaristiese offisierkorps. Ook voer Trotsky algemene diensplig in en dit lei tot kritiek omdat die diensplig sou lei tot 'n groot instroming van boere en dat daar dan relatief minder arbeiders in die Rooi Leër sou wees. Die voltallige Bolsjewistiese leierskap van die Rooi Leër het baie teen die planne van Trotsky betoog en stap uiteindelik uit. Hulle het bevind dat die Rooi Leër slegs moes bestaan uit toegewyde rewolusionêre, geskool moes wees in propaganda en verkose offisiere moes hê. Hulle het voormalige offisiere en generaals as moontlike verraaiers beskou wat uit die nuwe weermag geweer moes word. Hul sieninge was gedurende die Russiese Burgeroorlog gewild onder baie Bolsjewiste en hul aanhangers was vir Trotsky 'n konstante doring in die vlees. Hierdie ontevredenheid oor die beleid van Trotsky bestaande uit streng dissipline, dienspligtigheid en steun op niekommunistiese militêre kundiges, lei tot die Militêre Opposisie, wat einde 1918-1919 aktief was binne die Kommunistiese Party. Trotsky eis dat lede van die Militêre Opposisie gesensureer word en dat hulle geen enkele artikel oor hierdie onderwerp publiseer nie. Ook eis Trotsky dat Stalin uit die suidelike front verwyder word waar hy tientalle amptenare van die Rooi Leër doodgeskiet het. Geen optrede is deur die partybestuur teen Stalin geneem nie.
Burgeroorlog
In Mei-Junie 1918 het die Tsjetsjniese Legioen op die roete tussen die Europese Rusland en Wladiwostok in opstand teen die Sowjetregering gekom. Hierdeur verloor die Bolsjewiste die grootste deel van die gebied van die land. Die verset word steeds beter georganiseer en 'n groot deel van die leër se deskundiges stap oor. Trotsky en die regering het gereageer met 'n omvattende mobilisering wat die grootte van die Rooi Leër van minder as 300 000 in Mei 1918 tot 1 miljoen in Oktober sou opstoot, en daar is politieke kommissarisse in die weermag ingestel. Laasgenoemde moes die lojaliteit van die militêre deskundiges (grotendeels voormalige offisiere uit die keiserlike leër) verseker en hulle bevele saam met hulle onderskryf.
Die Rooi Leër het uiteindelik – met moeite – die Wit Leër verslaan. Ook het dit die Bolsjewistiese regering te kampe gehad met stakings van arbeiders en opstande van boere, wat met die Rooi Terreur onderdruk is deur sowel die Rooi Leër onder leiding van Trotsky as die Tsjeka onder leiding van Feliks Dzerzjinski. Na die oorwinning oor Denikin en Joedenitsj einde 1919, verskuif die aandag van die Sowjet-regering na ekonomiese sake en Trotsky bestee die winter van 1919-1920 in die Oeralstreek om te probeer om die ekonomie daar te herstel. Gebaseer op sy ervarings in die streek het hy voorgestel om af te sien van oorlogskommunisme, wat onder meer die beslaglegging van graan behels, en die graanmark gedeeltelik weer te begin. Maar Lenin wou nog nie van oorlogskommunisme afsien nie en die voorstel is verwerp. In die plek daarvan is Trotsky aan die hoof gestel van die spoorweë (terwyl hy die beheer oor die Rooi Leër behou het), waar hy die beleid van die militarisering van die arbeid ingestel het. In 1921 sou 'n ondergang van die ekonomie en opstande Lenin en die res van die Bolsjewistiese leiers dwing om oorlogskommunisme te vervang deur die Nuwe Ekonomiese Beleid.
Tydens die Burgeroorlog, waarin die stad Tsaritsin (later Stalingrad, nou Wolgograd) beleër is, ontstaan weer 'n konflik tussen Stalin en Trotsky, hierdie keer oor die bevoorrading. Opnuut wen Trotsky hierdie rusie, aangesien die militêre leiers met hom eens was. Lenin het egter verseker dat Stalin eervol kon terugkom na Moskou.
Die vakbonddebat (1920-1921)
Einde 1920, na die oorwinning van die burgeroorlog deur die Bolsjewiste en voor die Agtste en die Negende Kongres van die Sowjets, het hulle binne die Kommunistiese Party 'n intense debat oor die rol van die vakbonde gehad. Die bespreking verdeel die party in verskillende faksies, onder meer dié van Lenin, dié van Trotsky en dié van Nikolai Boecharin. Boecharin het later by Trotsky aangesluit.
Trotsky het sy posisie hieromtrent gevorm toe hy leiding gee aan die spesiale kommissie vir die Sowjet-vervoerstelsel, Tsektran. Hy is aangestel om die spoorwegnetwerk, verwoes deur die burgeroorlog, weer op te bou. As volkskommissaris vir oorlog en militêre rewolusionêre leier, sien hy die noodsaaklikheid in die skep van 'n "gemilitariseerde produksiesfeer" deur middel van die insluiting van die vakbonde in die staatsmasjienerie. Sy standpunt was dat in 'n staat gekontroleerd deur arbeiders, die arbeiders niks te vrees sou mag hê van die staat nie en dat die vakbond daarom onder volle beheer van die staat moes kom.
Op die Negende Kongres argumenteer hy vir 'n regime waaronder elke arbeider hom as soldaat van die arbeid sou beskou. Ongehoorsame werkers sou gestraf moet word deur die vakbond. Dit noem hy die militarisering van die arbeidersklas. Trotsky wou alle vakbondsbestuurders laat aanstel deur die regering en wou die vakbonde ondergeskik maak aan die regering. Die voorstel van Trotsky is afgewys deur die Sentrale Komitee met agt stemme teen sewe. Hierna het Lenin hom gedistansieer van Trotsky se plan. Lenin het daarvoor gesorg dat die Sentrale Komitee instem met sy resolusie waarin 'n oproep gedoen word tot "deeglike vorme van militarisering van die arbeid". Hy is hiervoor deur Lenin ernstig gekritiseer. Lenin, beskou hierdie debat as skadelik vir die party en was gefrustreerd met Trotsky, wat deur Stalin en Grigori Zinowjef gebruik is om hulle aan Lenin se kant te skaar en te hulle het in die party gewen ten koste van Trotsky. Vele Bolsjewiste, waaronder Lenin, vrees vir die versplintering van die party as gevolg van die hewige besprekings. Die Sentrale Komitee was op hierdie punt ongeveer gelyk verdeel onder aanhangers van Lenin en van Trotsky, met die drie sekretarisse van die Sentrale Komitee (Krestinki, Jewgeni Preobrasjenski en Leonid Serebrjakof) almal aan Trotsky se kant. Tydens 'n vergadering op die Tiende Party Kongres in Maart 1921, behaal die faksie van Lenin 'n beslissende oorwinning nadat 'n aantal van Trotsky se ondersteuners hul leidinggewende rol in die party verloor het. Die kongres aanvaar ook 'n geheime resolusie oor "partyeenheid", wat later gepubliseer is en deur Stalin teen Trotsky en ander teenstanders gebruik is.
Aan die einde van die Tiende Kongres, na mislukte vredesonderhandelings, beveel Trotsky 'n aksie van die weermag teen stakende seelui op die vlootbasis Kronstadt aan, onder meer vrye verkiesings en die vrylating van linkse politieke gevangenes. Met die hierop volgende bloedbad het 'n einde gekom aan die laaste grootskaalse verset teen die Kommunistiese regering. Trotsky het jare later baie kritiek verduur oor sy aandeel in die onderdrukking van hierdie opstand, hoewel hy self nie deelgeneem het aan die werklike onderdrukking nie.
Trotsky probeer later, toe hy in Mexiko bly, argumenteer dat 'n rewolusie die reg het om hom teen teenrewolusionêre geweld te verdedig. Sommige Trotskyȉste, soos Abbie Bakan, argumenteer dat die aanspraak dat die rebelle van Kronstadt teenrewolusionêre was, ondersteun word deur bewys dat die rebelse seelui deur die Wit Leër en die Franse regering ondersteun word. Ander historici, soos Paul Avrich, beweer dat dit 'n spontane opstand was.
Lenin se siekte
Weens die siekte van Lenin en die burgeroorlog het Stalin intussen die volle beheer oor die partystrukture oorgeneem. Aan die ander kant was Trotsky, die leier van die Rooi Leër.
Na 'n ernstige hartaanval van Lenin vorm Stalin, Zinowjef en Ljef Kamenef 'n troika. Lenin het aan Trotsky gevra om op te tree as sy afgevaardigde by die Raad van Volkskommissarisse. Die voorstel is goedgekeur deur die Politburo, maar Trotsky wys die voorstel van die hand. Einde 1922 versleg die verhouding tussen Lenin en Stalin, onder meer toe Lenin se vrou uitgesluit word deur Stalin. Lenin pleit in die dokumente wat later bekend sou word as die Testament van Lenin vir die vervanging van Stalin. In hierdie dokumente kritiseer Lenin ook ander leiers, insluitend Trotsky. In Maart 1923 het Lenin Trotsky gevra om op te tree tydens die Twaalfde Partykongres teen die beleid van Stalin in Georgië, maar Trotsky het dit nie gedoen nie.
Nadat Lenin gesterf het, is die "testament" voorgelees op 'n vergadering van die partybestuur, terwyl die troika en Trotsky verkies het dat die testament geheim gehou word vir die bevolking. Stalin het sy ontslag aan die kongres aangebied, maar hierdie voorstel is afgekeur met 'n meerderheid van die stemme - insluitend Trotsky. In die Verenigde State het die kommunistiese Eastman die geskrif "Sedert Lenin dood is" gepubliseer. Eastman haal uit die testament van Lenin aan. Trotsky is aangekla van medepligtigheid omdat Eastman gesien is as 'n aanhanger van Trotsky. Op 1 Julie 1925 onderteken Trotsky 'n verklaring waarin staan dat die berig oor die testament onwaar was. Hierdie verklaring van Trotsky is gepubliseer in die Britse koerant The Sunday Worker op 19 Julie 1925 en in die Russiese blad Die Bolsjewis op 1 September 1925. Later het Trotsky beweer dat hy onder druk van die Politburo was om hierdie verklaring te onderteken.
Vanuit die partyorganisasie kon Stalin die gesag van Trotsky ondermyn. Trotsky was 'n voorstander van 'n "permanente rewolusie", terwyl Stalin die idee van die opbou van "sosialisme in een land" aangehang is. In 1925 het dit geblyk dat Trotsky nie meer op die steun van die partyleierskap kon reken nie. Hy het sy direkte invloed in die politiek verloor. Nog twee jaar later word hy uitgeskop as partylid en in 1929 selfs verban.
Ballingskap
Vir 'n kort tyd bly hy op die Turkse eiland Büyükada, wat relatief naby Rusland is. In Parys het hy sy visie van die geskiedenis van die rewolusie geskryf. In 1938 was hy die stigter van die Vierde Internationale. Na Parys vertrek hy na Meksiko op uitnodiging van president Lázaro Cárdenas. In Meksiko het die skilderpaar Diego Rivera en Frida Kahlo aan hom verblyf verskaf. Met Frida sou hy 'n kortstondige verhouding gehad het. Trotsky verdedig in sy werk "Die vakbonde in die tyd van die imperialistisese ontaarding", uitgegee in 1940, die Meksikaanse Rewolusie, maar stel dat die Meksikaanse regering na die rewolusie te veel toegegee het aan die bourgeoisie. Hy het voorgestel dat die lande van Latyns-Amerika onder leiding van Meksiko verenig sou word in 'n 'Unie van Amerikaanse Sowjetrepublieke' om sodoende beter weerstand teen die Verenigde State te bied.
Die rol van Trotsky voor en tydens die Tweede Wêreldoorlog was omstrede. So het hy na die Moskouse Verhore van 1938 'n oproep gedoen op die totale omverwerping van die leierskap van die Sowjetunie. Hy het gesê dat die Sowjetunie moes konsentreer op werk van openbare waarde in plaas van wapenprogramme.
Dood
'n Geheime agent van Stalin, Ramón Mercader, bekom op 20 Augustus 1940 toegang tot die swaarbewaakte woning van Leon Trotsky deur hom voor te doen as die verloofde van die sekretaresse se suster. Hy doen hom voor as Jacques Mornard, 'n Belgiese joernalis, wat aan Trotsky 'n artikel wou voorlê. Toe hy by 'n lessenaar gaan sit om die teks te lees, slaan die geheime agent hom met 'n ysbyl teen die kop. Die volgende dag is Leon Trotsky in 'n hospitaal in Meksiko-Stad aan sy wond oorlede. Diego Rivera en Frida Kahlo is 'n tydjie deur die polisie verdink van die moord.
Daar bestaan nog steeds 'n stroming binne die Kommunisme wat gebaseer is op die idees van Trotsky, bekend as Trotskyȉsme.
Taryn Marler
Taryn Marler (gebore 1 September 1988) is 'n Australiese aktrise, regisseuse, en skryfster. Sy is bekend vir haar rolle in die rolprent In Her Skin (2009) en in die televisiereeks H2O: Just Add Water (2006).
Kinderkuns
Kinders gaan deur verskillende stadia voordat hul tekenvermoë begin ontwikkel. 'n Tipiese verskynsel by jong kinders is byvoorbeeld om stokmannetjies te teken: mense word geteken met groot koppe en dun strepies vir bene. In die verlede het kunsonderrig aan kinders nie voorsiening gemaak vir die geleidelike ontwikkeling nie en is daar van jong kinders verwag am meer realisties te teken. Die benadering is egter vervang deur 'n onderrigmetode wat die kreatiewe en uitdrukkingsvermoë van die kind stimuleer. S
o ver vasgestel kan word, is teken 'n universele drang by kinders. Elke kind in enige samelewing sal hom deur middel van lyn en kleur uitdruk, mits die geriewe maklik beskikbaar is. Tot op 10-jarige ouderdom ontwikkel alle kinders se tekenvermoë op dieselfde manier. 'n Kind in die moderne Westerse samelewing gaan gewoonlik deur dieselfde stadia en het met dieselfde probleme te doen as sy 17e-eeuse voorganger of sy nie-Westerse tydgenoot. Daar is wel 'n groot verskil tussen 'n kind met 'n natuurlike kunsaanleg en een wat geen aanleg het nie.
Die ontwikkeling van die tekenvermoë
Daar word verskillende stadia onderskei in die ontwikkeling van ŉ kind se kuns, soos die weergawe van ruimte, van mense en beweging, en die "komposisie" van die tekening. Die vermoë om 'n ruimtelike beeld weer te gee, begin reeds in die sogenaamde krabbeltydperk (tussen die eerste en die derde lewensjaar) wanneer die kind met vinnige, sirkelvormige bewegings figure begin teken. Dan volg die eerste poging om 'n lineêre of lynvormige weergawe te maak, gevolg deur 'n tyd waarin groter vorms in vlakke weergegee word.
'n Boom se stam sal dan byvoorbeeld duideliker van die takke onderskei kan word. Die kind se aanvanklike verkenning van die ruimte vind plaas uit 'n voëlperspektief: die wêreld word weergegee asof die kind dit uit die lug waarneem. Eers baie later word die ruimtelike weergawe aangevul met beeldende elemente, soos byvoorbeeld lig- en skaduwerking am die rondingsvorm van 'n boomstam weer te gee. Die kind se eerste tekeninge van 'n mens is gewoonlik niks meer as ŉ lineêre, onordelike en onvolledige beeld nie.
Daar word gewoonlik klem gelê op die gesig, wat uit ŉ groot kop met oë, 'n mond en hare bestaan. Soms is daar 2 dun strepies om die bene voor te stel, maar die arms ontbreek nag heeltemal. Die figuurtjies is nog maar elementêre stokmannetjies. Die uitbeelding is baie oppervlakkig en min aandag word aan die liggaam en klere bestee. Later kom daar egter geleidelik beweging en meer detail in die tekeninge na vore. Die figuurtjies kry meer "lyf" en die bene en arms word in geboë houdings geteken.
In 'n later stadium word figure geteken wat gekoördineerde bewegings kan uitvoer. Die verhouding tussen die grootte van die voorwerpe in 'n kind se tekening is nie realisties nie, maar simbolies. Daarom sal die liggaamsdeel wat ŉ handeling uitvoer, groter geteken word in verhouding tot die res van die liggaam. Die belangrikste mens in die kind se lewe, gewoonlik hyself, word ook groter geteken as die res van die mense wat hy uitbeeld. Daarna volg die ma of pa, afhangende van watter ouer in die betrokke stadium die belangrikste in sy lewe is.
Jong kinders se tekeninge bestaan gewoonlik uit los, onsamehangende dele wat geen log lese geheel vorm nie. Die elemente van die tekening word eers later min of meer tot 'n ordelike geheel georden. Dit dui daarop dat die aanvanklike wanorde by die 5- tot 8-jarige kind langsamerhand plek maak vir ŉ indeling met een of meer grondlyne nadat die onderkant van die papier voorheen as grondlyn gebruik is.
Op ongeveer 6- en 7-jarige ouderdom ontstaan die sogenaamde deurskynende tekeninge wat sowel die buite- as die binnekant van 'n bus of huis weergee. So word vrouefigure dikwels geteken met bene wat deur 'n rok sigbaar is, of 'n ruiter word van die kant af geteken met albei sy bene deur die perd sigbaar, 'n Ander verskynsel wat gereeld voorkom omdat die kind se interpretasie van ruimte nog beperk is, is die neiging om 'n skoorsteen loodreg op die helling van 'n dak of huise en bome loodreg op 'n pad te teken. In die voorstelling van 'n kringspeletjie sal die figure om die middelpunt gekantel geteken word. Kinders teken ook die deel van ŉ voorwerp wat vir hulle die bekendste is.
'n Kop word byvoorbeeld van voor geteken sodat die mond en oë uitgebeeld kan word, 'n perd word van die kant geteken en 'n mes en vurk soos van bo gesien. 'n Rugbyveld word geteken soos van bo gesien, maar die speler van die kant af gesien sodat die kind hulle beweging kan aandui. Dit gebeur ook dikwels dat voorwerpe bo-op mekaar geteken word, wat die beginfase van 'n meer realistiesperspektiwiese voorstelling is. Jong kinders (tot op 10- of 12-jarige ouderdom) bereik selde indien ooit 'n vlak waar hulle 'n werklik korrekte weergawe van die ruimte kan weergee deur middel van die gewone perspektiwiese middele, byvoorbeeld lynperspektief, verkleining en oorvleueling. Selfs ouer kinders vind dit moeilik om 'n korrekte perspektiwiese beeld weer te gee.
Tekenonderrig
Realisme en akkuraatheid speel geen rol in die kuns van 'n kind nie. Die ontwikkeling van sy tekenvermoë vind saam met sy kognitiewe ontwikkeling plaas en lewer hierin 'n belangrike bydrae. Die kind teken uit sy ervaringsveld en sy kuns ontwikkel saam met sy waarnemingsvermoë. Dit is ŉ proses wat geleidelik ontwikkel en nie "aangehelp" kan word nie. Dit ontwikkel saam met sy " korrekte" beeld van die samelewing en vind plaas volgens 'n vaste patroon.
Dit is waarom dit verkeerd sou wees am van 'n kind te verwag dat sy tekeninge perspektiwies korrek moet wees. Die aanvanklik "verkeerde" ruimtelike weergawe van die kind is oefeninge wat die grondslag vorm vir die verskillende stadia in sy latere ontwikkeling. Die kind kan nie aanleer hoe om perspektiwies te teken nie, altans nie op 'n vroeë ouderdom nie, maar moet hierdie vermoë self ontwikkel. Dikwels word dit egter op die kind afgedwing.
Kunsonderrig
Op skool is in die verlede gewoonlik op dieselfde grondslag as in die tradisionele kunsakademies aangebied. As gevolg hiervan is daar van kinders verwag om dieselfde opdragte as volwassenes uit te voer. Die neiging het egter gedurende die 20e eeu merkbaar verander. Die kind is "ontdek" en is beskou as ŉ menslike wese met sy eie behoeftes en kenmerke. Die nuwe benadering is beïnvloed deur die idees van die Franse filosoof en pedagoog Jean Jacques Rousseau (1712- 1778), wat toe al voorgestel het dat kinders nie van ander prente moet afteken nie, maar uit die natuur self moet werk.
Rousseau was ook 'n voorstander van kunsonderrig omdat hy geglo het dat die kind hierdeur "'n goeie oog en 'n vaste hand" sou ontwikkel. Hy het dus die kognitiewe aspekte van kuns beklemtoon. Vandag word weer baie aandag gegee aan kreatiewe kuns. Dit is ŉ gevoelsmatige en intuïtiewe uiting van die kind, met ander woorde ŉ beeldende gevoelsuiting.
Herbivoor
'n Herbivoor is 'n dier wat plantmateriaal vreet. Hierdie term is van die Latynse woord herba (gras, kruid, plant) en die agtervoegsel -vorus (etend, eter) afgelei. In teenstelling met herbivore, vreet karnivore uitsluitend ander diere, terwyl omnivore beide diere en plante vreet.
Herbivore (soos takbokke, olifante en perde) se tande is aangepas is om plantmateriaal te kneus en te maal. Hulle vreet meestal blare en vrugte, maar kan ook op ander plantdele soos blomme, wortels, sade, bas en nektar voed. Hierdie diere kan gewoonlik nie vleis kou of verteer nie. Sommige plantetende diere sal wel eiers en soms ander dierlike proteïen inneem. Diere wat meer as 5% van hulle dieet met dierlike voeding aanvul, word egter as omnivore geklassifiseer.
Sommige herbivore se dieet is seisoenaal. In die gematigde gebiede, wat deur warm en koue seisoene afgewissel word, is verskillende plante op verskillende tye van die jaar beskikbaar.
Let daarop dat mense omnivore is. Mense wat slegs plante eet word vegetariërs genoem.
Dros
Dros is 'n braairestaurantgroep wat in Suid-Afrika gestig is deur Hein Krugmann. Sy konsep was om 'n restaurant en 'n wynkelder te kombineer. Die spyskaart bestaan hoofsaaklik uit hamburgers, biefstuk, hoender, ribbetjies, pizzas en slaaie. Dros se hoofkantoor is in Silverton, Pretoria geleë.
Veronica Maggio
Veronica Sandra Karin Maggio (gebore 15 Maart 1981) is 'n Sweedse sangeres. Sy het 'n Sweedse Grammy-toekenning agter haar naam vir Beste Nuweling.
Metanol
Metanol ook bekend as metielalkohol (of vroër as "houtgees"), is 'n chemiese verbinding met die chemiese formule CH3OH. Dit is die eenvoudigste alkohol en is 'n ligte, vlugtige, vlambare en giftige vloeistof met 'n kenmerkende reuk wat minder skerp en soeter is as dié van etanol. By kamertemperatuur is dit 'n polêre vloeistof wat gebruik kan word as teenvriesmiddel, oplosmiddel, brandstof en 'n middel om etanol ondrinkbaar te maak. Dit word ook gebruik in die vervaardiging van biodiesel deur middel van die transesterifikasieproses.
Vervaardiging
Die vervaardiging van metanol vereis ‘n katalisator. Van die katalisators is CuO/ZnO/, CuO/ZnO/ en CuO/ZnO. Die temperatuur is gewoonlik tussen 200-350 °C en die druk tussen 40 – 250 Atm. Die chemie van die vervaardiging van metanol kan eenvoudig geskryf word as ‘n hidorgenasie van koolstofmonoksied: Maar hierdie eenvoud is bedrieglik. Daar word in die chemiese nywerheid altyd ook CO bygevoeg en oor die rol daarvan is geen ooreenstemming onder navorsers nie. Daar is vier belangrike reaksies: Daar is wetenskaplikes wat dink dat net die CO- hidrogenasie tot metanol lei, maar daar is geen ooreenstemming daaroor nie. Die Boudouard-reaksie kan die katalisator vervuil, of -indien dit in die omgekeerde rigting verloop- skoonhou.
Ford Rainey
Ford Rainey (8 Augustus 1908 – 25 Julie 2005) was 'n Amerikaanse akteur. Hy was bekend vir sy rolle in die rolprente 3:10 to Yuma (1957), The Parallax View (1974), en Halloween II (1981), en in die televisiereeks The Six Million Dollar Man (1974).
Lys van publikasies van Pous Leo XIII
Pous Leo XIII die 256ste pous van die Rooms-Katolieke Kerk van 1878 tot 1903 het 85 ensiklieke en verskeie ander publikasies soos bulle, dekrete, briewe en konstitusies geskrywe.
Indiana Massara
Indiana Massara (gebore 23 Augustus 2002) is 'n Australiese aktrise. Sy is bekend vir haar rolle in die televisiereekse Sh!T Happens (2014), Saturated (2015), en Chicken Girls (2017).
Odontaspididae
Die Skeurtandhaaie (Odontaspididae) is 'n kraakbeenvis-familie wat hoort tot die orde Lamniformes. Daar is twee genera met drie spesies wat hoort tot dié familie en twee van die spesies kom aan die Suid-Afrikaanse kus voor.
Genus
Die volgende genus en gepaardgaande spesies kom aan die Suid-Afrikaanse kus voor:
Jianwen
Jianwen (Chinees: 建文帝, pinyin: Jiànwén Dì; 5 Desember 1377 – 13 Julie 1402) was die tweede keiser van die Ming-dinastie in China. Sy persoonlike naam was Zhu Yunwen (朱允炆). Sy troonnaam, Jianwen, beteken "die vestiging van hoflikheid" en verteenwoordig ’n skerp afwyking van die aanslag van sy oupa en voorganger, Hongwu ("oneindig krygshaftig").
Sy bewind het nie lank geduur nie: ’n Poging om sy ooms in toom te hou het gelei tot die Jingnan-rebellie, waarin hy deur sy oom Zhu Di omvergewerp is. Zhu Di het hom daarna opgevolg as keiser Yongle. Hoewel Yongle ’n verbrande liggaam as Zhu Yunwen s’n voorgehou het, het gerugte die ronde gedoen dat Jianwen hom as ’n Boeddhistiese monnik vermom en uit die paleis ontsnap het nadat Zhu Di se magte dit aan die brand gesteek het. Sommige kenners glo hy het na Suidoos-Asië gevlug.
Schutzstaffel
Die Schutzstaffel (Duits: [ˈʃʊtsˌʃtafəl], letterlik: "Beskermingseskader"), afgekort (Rune) of SS (Latyn), was 'n groot sekuriteits- en militêre organisasie van die Nasionaal-Sosialistiese Duitse Arbeidersparty (NSDAP) in Duitsland.
Die SS is in die 1920's as 'n persoonlike bewakingseenheid vir Nazi-leier Adolf Hitler gestig. Onder die leiding van Heinrich Himmler tussen 1929 en 1945 het die SS gegroei van 'n klein paramilitêre eenheid tot een van die magtigste organisasies in Nazi-Duitsland. Die Nazi's het die SS as 'n elite eenheid beskou en alle SS-personeel is gekies op die beginsels van rassuiwerheid en onvoorwaardelike lojaliteit aan die NSDAP.
In kontras met die swart uniform Allgemeine-SS, die politieke afdeling van die SS, het die militêre afdeling, die Waffen-SS tot 'n tweede Duitse leër gegroei binne-in die Wehrmacht en in tandem geopereer met die gewone Duitse leër die Heer. Die Waffen-SS was bekend vir hul veglus, maar ook berug vir hul brutaliteit teen burgers en krygsgevangenes. Die Waffen-SS eenhede het gehelp om die versetting deur die Poolse Jode in die opstand in die Warskou-ghetto stop te sit en het ook 'n aantal Amerikaanse krygsgevanges uitgemoor naby die Belgiese dorp Malmedy tydens die Ardenne-offensief in 1944.
Die SS was uitgesonder van die Duitse weermag, die NSDAP en die Duitse staatsoffisiere, deur hulle eie SS-rangstelsel, die SS-eenheidsembleem en die SS-uniforms.
Namate die Nazi-party die politieke bewind in Duitsland verower het, was belangrike regeringsfunksies soos wettoepassing (bv. die polisie) deur die SS geabsorbeer, terwyl vele SS-organisasies die de facto regeringsinstansies geword het. Om die politieke mag van die NSDAP te behou, was die SS die gesag gegee om die Sicherheitsdienst (SD), die sekuriteits- en intelligensiedienste, en die Geheime Staatspolizei (Gestapo), die geheime polisie, te beheer, wat die SS in effek immuun teen die regstelsel gemaak het.
Heinrich Himmler, die leier van die SS, was een van die hoofargitekte van die Finale Oplossing. Die SS Einsatzgruppen (mobiele moor-eenhede) het burgers vermoor - meestal Jode - in die lande wat deur Duitsland tydens die Tweede Wêreldoorlog beset was. Die SS was verantwoordelik vir die stigting en behartiging van die konsentrasiekampe en verdelgingskampe, waar miljoene gevangenes gesterf het te danke aan onmenslike behandeling, oorwerking, ondervoeding, sistematiese massa-vergassing, of Nazi mediese eksperimente. Na die oorlog het die regters van die Neurenberg-verhore verklaar dat die SS 'n kriminele organisasie was wat verantwoordelik was vir die implementering van volksmoord en die pleging van oorlogsmisdade en misdade teen die mensdom.
Agelas tubulata
Agelas tubulata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Martin E. Brooks
Martin E. Brooks (30 November 1925 – 7 Desember 2015) was 'n Amerikaanse akteur. Hy was bekend vir sy rolle in die rolprent T-Force (1994) en in die televisiereekse The Six Million Dollar Man (1974) en The Bionic Woman (1976).
Agelasidae
Agelasidae is 'n familie van sponsdiere uit die klas van die Demospongiae (gewone sponse).
Ruarsiet
Ruarsiet is 'n mineraal met chemiese formule. Dit is 'n erts van die platinumgroep-elemente en dit bevat naas rutenium dikwels ook osmium, iridium en platinum.
In Suid-Afrika word dit in die Driekopmyn van Burgersfort in Limpopo en in Rustenburg in die Bojanala Platinumdistrik van Noordwes aangetref.
Cleo Massey
Cleo Massey (gebore 19 November 1993) is 'n Australiese aktrise en regisseuse. Sy is bekend vir haar rolle in die rolprent The Little Things (2010) en in die televisiereekse Mortified (2006) en H2O: Just Add Water (2006).
Ifafastrand
Ifafastrand is 'n dorp aan die kus van KwaZulu-Natal, Suid-Afrika. Die naam beteken "die een wat sprankel". Die Ifafarivier mond hier naby in die Indiese Oseaan uit. Die N2-nasionale pad loop naby die dorp verby.
Skeepstranding
Die Stavenisse het op 16 Februarie 1686 hier gestrand.
Wynbergtolbos
Die Wynbergtolbos (Leucadendron grandiflorum) was 'n blomdraende struik wat tot die genus Leucadendron behoort en deel van die fynbos-bioom vorm. Die plant is uitgestorwe en was endemies aan die Wes-Kaap waar dit in die Kaapse Skiereiland voorgekom het by Wynberg. Dit is die laaste keer gesien in 1806 en slegs 'n skets van die plant bestaan nog.
Stemopwarming
Stemopwarming is 'n reeks oefeninge bedoel om die stem voor te berei vir sang, toneelspel, of ander gebruik.
Daar is tans baie min wetenskaplike bewyse vir die voordele van stemopwarming. Relatief min studies het navorsing gedoen op die uitwerking wat dié (oefeninge) op spierfunksie het en selfs minder het bestudeer wat die effek op sang het.
Beskrywing
Stemopwarming se doel is om vyf aspekte te bereik: om fisies die hele liggaam op te warm, voorbereiding van asemhaling, die voorbereiding van die artikulators en resonators, die verskuiwing van die praat register na die sing registrer (of uitgebreide spraak register vir toneelspel) en voorbereiding van die materiaal wat gerepeteer of uitgevoer word.
Om fisies die hele liggaam op te warm, help 'n sanger of akteur om sy of haar liggaam voor te berei op verskeie maniere. Spiere oor die hele liggaam word gebruik tydens sang/optrede. Strekoefeninge help om die groot spiergroepe te aktiveer en voor te berei wat sorg vir balans en postuur en kleiner spiergroepe is weer direk betrokke by asemhaling en gesig artikulasie. Die strek van die maag, rug, nek en skouers is belangrik om te verhoed dat spanning die stem se klank beïnvloed deur die vernouing van die larinks en/of asemhalingspiere. Akteurs (insluitend opera sangers of musikale teater kunstenaars) mag 'n meer omvattende fisiese opwarming benodig aangesien hul rolle ook fisies veeleisend is.
Die voorbereiding van asemhaling behels nie net die strek van die verskillende spiere betrokke by asemhaling nie, maar die korrekte voorbereiding om uitaseming tydens lang sing/praat gedeeltes te kan onderhou. Spesifieke opleiding van die asemhalingsspiere word benodig vir sangers om baie vinnig diep asem te haal en om uitaseming te kan volhou vir die duur van die musieknote soos vereis. Voldoende, goeie stemopwarming moet oefeninge insluit soos inaseming vir vier tellings, dan uitaseming vir ag tellings (en stadige oorgang totdat die kunstenaar kan inasem vir een telling en uitaseming vir so lank as moontlik); hyg of die blaas van lug word ook gebruik om die interkostale spiere te betrek.
Vokale artikulasie word beheer deur 'n verskeidenheid weefsels, spiere, en strukture (plek van artikulasie), maar is die gevolg van die lippe, tande en die punt van die tong. Dikwels probeer ons ook om ons kakebeen te gebruik vir artikulasie, wat lei tot onnodige spanning in die gesigspiere en tong. Goeie stemopwarming sal die kakebeen ontspan en die oopmaak van die  mond en die tong voorberei in 'n verskeidenheid oefeninge wat die spiere sal rek vir die meer gedefinieerde vokale artikulasie wat benodig word wanneer die kunstenaar sing of optree. Hierdie oefeninge kan insluit, tong knopers, of die bekende "me, may, ma, moh, moo: soos wat akteurs dikwels doen in flieks.
Resonators is die harde en sagte oppervlaktes binne die mondholte wat die klankgolwe affekteer tydens fonasie. Harde oppervlaktes, soos die harde verhemelte, kan nie beheer word deur die sanger nie, maar sagte oppervlaktes, soos die sagte verhemelte, kan geoefen word om die tibre van die klank te verander. Stemopwarming moet oefeninge insluit wat direkte klank na die harde en sagte oppervlaktes lei – hierdie oefeninge kan geïnkorporeer word in 'n verskeidenheid klank-effekte, insluitend oeps, wails, en nasale klanke. Ander oefeninge kan sangers/akteurs help om bewus te wees van die opheffing van die sagte verhemelte, wat 'n donkerder en ryker timbre tot gevolg het – so 'n voorbeeld is die simulasie om 'n skielike geskokte asemintrekking te simuleer en daarna die handhawing van die openheid aan die agterkant van die mond.
Laastens, 'n goeie stemopwarming moet die spesifieke materiaal wat gerepeteer of uitgevoer gaan word voorberei (gewoonlik is 'n stemopwarming die voorloper tot óf die repetisie of optrede). Dit kan so eenvoudig wees soos om 'n paar oefeninge te doen in die sleutel wat gesing gaan word of met die aksent wat 'n  akteur moet gebruik vir hul rol. Sekere moeilike gedeeltes van die komende repertoire kan afgebreek en gebruik word as 'n oefening en enige taal vereistes moet voorberei word (indien die kunstenaar sing in 'n ander taal as hul moedertaal, sal hul oefeninge wil doen om die klanke en vorms voor te berei wat nodig is in daardie taal).
Wanneer 'n stemopwarming gelei word deur 'n direkteur (óf musikale of teater), verskaf dit 'n belangrike geleentheid om die vokale vermoeëns van die sangers/akteurs te beplaal sonder die by die hand sonder die afleiding van die repertoire en om spesifiek opleiding te verskaf in die swakker areas. Vir sommiges, sal die direkteur die enigste stemonderwyser wees waarmee hul ooit werk en is dus die enigste geleentheid waar hul spesifieke opleiding kan ontvang vir die spiere wat vereis word deur hul talent.
Klassieke musiek
In die vroeë 20ste eeu het baie orkestrale klankbane woordlose kore (veral vroulike kore) geïnkorporeer vir kleurvolle effekte. Sulke kore kan aangetref word in werke deur Debussy, Ravel, Vaughan Williams, Holst en in baie rolprentklankbane.
Jazz en die wêreld musiek
Vocalese (met die -ese agtervoegsel) verwys na 'n tipe jazz sang waar nuwe woorde word geskep en gesing word op bestaande instrumentele improvisasies. Beide Die Swingle Sangers en Jon Hendricks het beide hierdie tegnieke gekombineer. Hierdie styl is vooraf saamgestel is (d.w.s nie geïmproviseer nie); dus moet dit nie verwar word met verspreide sang, wat woordelose improvisasie is nie.
Die 1929 evangelie blues liedjie "I Had a Good Father and Mother" deur Washington Phillips het 'n stemopwarming as refrain.
In die Indiese klassieke musiek, word die tradisie van aakaar gebruik as stemopwarming voor sang en raak ook tot 'n sekere mate by die sang en die melodie.
Arthur Chaskalson
Arthur Chaskalson (24 November 1931 – 1 Desember 2012) was 'n regsgeleerde, president van die Konstitusionele Hof van Suid-Afrika vanaf 1994 tot 2001 en hoofregter vanaf 2001 – 2005.
Loopbaan
Chaskalson is in Johannesburg gebore, en het 'n BCom (1952) en LLB Cum Laude (1954) aan die Universiteit van die Witwatersrand verwerf.
In 1963 was Chaskalson deel van Nelson Mandela se verdedigingspan tydens die Rivonia-verhoor, waarna Mandela lewenslange tronkstraf ontvang het.
Hy sterf aan leukemie (bloedkanker) op 1 Desember 2012 in Johannesburg en is in die Wespark-begraafplaas begrawe.
Persoonlike lewe
Chaskalson was van Joodse geloof en het twee seuns en vier kleinkinders gehad.
Podsending
'n Podsending of potgooi (Engels: podcast) is 'n reeks digitale medialêers (klank of video) wat periodiek op die internet vrygestel word en dan deur gebruikers beluister of bekyk word. Gebruikers kan meestal inteken op podsendings, sodat nuwe episodes outomaties deur middel van websindikasie afgelaai word op die gebruiker se eie rekenaar, mobiele toestel (soos 'n selfoon of tablet), of draagbare mediaspeler.
Etimologie
Die woord "podsending" is 'n versmelting van die woord "iPod" (Apple se draagbare mediaspeler) en "uitsending". Alhoewel die tegnologie nie slegs met iPods gebruik word nie, het Apple se tegnologie 'n belangrike rol gespeel in die ontwikkeling en uiteindelike sukses van podsendings. Die stam "send-" word dikwels in mediakontekste gebruik, soos byvoorbeeld "beeldsend(ing)", "(kortgolf)sender", "warsender", ensovoorts.
Die woord "podsend" (as selfstandige naamwoord én werkwoord) is vir die eerste keer in 2009 in die Afrikaanse woordelys en spelreëls (AWS) opgeneem. In die 2017 uitgawe van die AWS word "podsend" én "podsending" (meervoud: "podsendings") naas die informeler "potgooi" (meervoud: "potgooie") erken. Ook word die selfstandige naamwoorde "podsender" en "potgooier", en die werkwoorde "podsend" en "potgooi" (verledetydsvorm: "gepotgooi") in dié AWS erken.
Scuderia Ferrari
Scuderia Ferrari is die naam vir die Gestione Sportiva, die afdeling van die Ferrari motormaatskappy wat by motorsport betrokke is. Die renspan het in verskeie klasse van motorsport deelgeneem sedert sy stigting in 1929. Die span neem tans slegs in Formule Een onder die naam "Scuderia Ferrari" deel. Die Scuderia en Ferrari Corse Clienti hanteer ook die wedrenaktiwiteite van talle Ferrarikliënte en privaatspanne in ander kategorieë van motorsport.
Scuderia Ferrari is statisties die mees suksesvolle F1-span in die geskiedenis, met 'n rekord van 15 bestuurderskampioenskappe en 16 vervaardigerskampioenskappe gewen. Deur sedert 1948 deel te neem is dit ook die oudste oorlewende span. Ferrari is ook een van die mees gewilde spanne in motorsport met 'n groot aantal ondersteuners, bekend as tifosi.
Ferrari was vele kere die Formule Een vervaardigerskampioen. Die span se huidige bestuurders is Carlos Sainz jr. en Charles Leclerc, en hul toetsbestuurders is Antonio Giovinazzi en Callum Ilott. Michael Schumacher was voorheen ook 'n tegniese adviseur vir die span en was aangewese as 'n tydelike bestuurder terwyl Felipe Massa herstel het van 'n besering, maar Schumacher het later geweier om te bestuur as gevolg van bekommernis met betrekking tot 'n nekbesering wat hy tydens 'n motorfietsongeluk opgedoen het. Ferrari het 'n plek aan Giancarlo Fisichella gegee na sy goeie vertoning in die 2009 Belgiese Grand Prix. Hy sou die laaste vyf renne van die seisoen vir Ferrari jaag. duimnael|280px|links|Alfa Romeo 8C 2900 Scuderia Ferrari
Wollerige tolbos
Die Wollerige tolbos (Leucadendron sorocephalodes) is 'n blomdraende struik wat tot die genus Leucadendron behoort en deel van die fynbos-bioom vorm. Die plant is endemies aan die Wes-Kaap en Oos-Kaap waar dit voorkom vanaf die Outeniekwaberge tot by die Baviaanskloofberge.
Scuderia Ferrari
Hoofkantoor
Die Scuderia Ferrarispan is gebaseer in Maranello, Italië, reg oorkant Ferrari se motorfabriek. Die span besit en bedryf 'n toetsbaan op dieselfde plek (44.53312°N, 10.8631°W), die Fioranobaan, gebou in 1972, wat vir ren- en padmotortoetse gebruik word.
Wollerige tolbos
Die struik word net 30 cm hoog maar 2 m wyd en blom in Augustus. Die plant gaan dood na 'n brand maar die sade oorleef. Die sade word geberg in 'n tol op die vroulike plant en val na twee maande uit die tol grond toe waar dit deur miere versprei word. Die plant is eenslagtig en daar is afsonderlike plante met manlike- en vroulike blomme, wat deur insekte bestuif word. Die plant groei in sandsteen rotse en klippe op hoogtes van 1 300-1 700 m.
Scuderia Ferrari
Renuitslae
duimnael|360px|regs|Sebastian Vettel bestuur die Ferrari SF70H tydens die [[2017 Maleisiese Grand Prix|Maleisiese Grand Prix in 2017. Hy het vierde geëindig in die wedren.]]
Wollerige tolbos
In Engels staan dit as die Woolly conebush bekend.
Claude Rains
Claude Rains (10 November 1889 – 30 Mei 1967) was 'n Amerikaanse akteur. Hy was bekend vir sy rolle in die rolprente The Adventures of Robin Hood (1938), Mr. Smith Goes to Washington (1939), Casablanca (1942), en Notorious (1946).
Scuderia Ferrari
2020 –
* Seisoen nog aan die gang Halwe punte is in België toegeken in 2021 omdat daar minder as 75% van die wedren afgelê is weens hewige reën.
Pierre Wack
Pierre Wack (11 April 1922–22 Desember 1997) was 'n onkonvensionele Franse olie-industrie uitvoerende hoof wat in die 1970's die gebruik van scenario-beplanning in die private sektor by Royal Dutch Shell se hoofkantoor in Londen ontwikkel het. So suksesvol was hy dat die Anglo-Hollandse oliereus in daardie dekade nie net een Arabiese geïnisieerde olieskok kon verwag nie, maar twee. Sy 1985 artikels "Scenarios: Uncharted Waters Ahead" en "Scenarios: Shooting the Rapids" word beskou as een van die eerste om die gedagtes en teorieë van die futuris Herman Kahn in sakestrategie toe te pas. Danksy sy werk vir De Beers in Suid-Afrika het hy Nelson Mandela ontmoet en met sy scenario-tegniek bygedra in die vreedsame politieke oorgang in die land.
'n Biografie is in 2017 geskryf oor Pierre Wack deur Thomas J. Chermack wat sy lewensgeskiedenis asook die evolusie van scenario beplanning tydens sy tyd by Shell en daarna beskryf het. Die boek fokus ook op sy werk met De Beers en Anglo American-korporasie in Suid-Afrika, asook sy werk met scenarios wat gehelp het om die einde van apartheid teweeg te bring.
Uitvalgrond
Uitvalgrond is stukke grond wat as gevolg van swak opmeting sonder eienaar was. Onder die wet van die ou Republieke is hierdie grond as staatseiendom verklaar. Dele daarvan was taamlik groot. Die beroemdste stuk uitvalgrond was die plaas Randjeslaagte waarop die stad Johannesburg uitgelê is. Aan hierdie wet of instelling was die Inkruipplaas ook onderworpe.
1 Januarie
1 Januarie is nuwejaarsdag, die eerste dag van die jaar in die Gregoriaanse kalender. Dit is ook die eerste dag van die eerste kwartaal van die jaar. Daar volg nog 364 dae in die res van die jaar (365 in skrikkeljare).
Monica Maughan
Monica Maughan (15 September 1933 – 8 Januarie 2010) was 'n Australiese aktrise. Sy was bekend vir haar rolle in die rolprente A City's Child (1971), A Test of Love (1984), en Strange Bedfellows (2004), en in die televisiereeks The Damnation of Harvey McHugh (1994).
Agelas wiedenmayeri
Agelas wiedenmayeri is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Agelas en tot die familie Agelasidae. Die wetenskaplike naam van die spesie is die eerste keer geldig gepubliseer in 1984 deur Alcolado.
2013 Britse Grand Prix
Die 2013 Formule Een Britse Grand Prix is op 30 Junie 2013 op die Silverstone-renbaan in Silverstone, Brittanje gehou. Dit was die agtste wedren van die kampioenskapseisoen en is deur Nico Rosberg in sy Mercedes gewen.
Rand Brooks
Rand Brooks (21 September 1918 – 1 September 2003) was 'n Amerikaanse akteur en regisseur. Hy was bekend vir sy rolle in die rolprente Dramatic School (1938), Gone with the Wind (1939), Montana Incident (1952), en Legend of the Northwest (1978).
Lwandle
Lwandle is 'n lokasie geleë aan die N2 nasionale hoofweg in die Helderberg kom, in die Wes-Kaapprovinsie van Suid-Afrika, naby aan Somerset Wes en Gordonsbaai. Inwoners word hoofsaaklik in die Helderberg omgewing in diens gestel, vele in die boubedryf. Daar heers egter 'n hoë werkloosheidskoers.
Die nedersetting is in 1958 gestig om trekarbeiders vanaf die Oos-Kaap te huisves. Baie inwoners lewe nog steeds in plakkershutte terwyl die regering behuisingsprojekte van stapel stuur.
Die Lwandle Trekarbeid museum is die eerste van sy soort in Suid-Afrika en vertel die verhaal van hostel-lewe en die trekarbeidsisteem.
Kamanassietolbos
Die Kamanassietolbos (Leucadendron singulare) is 'n blomdraende struik wat tot die genus Leucadendron behoort en deel van die fynbos-bioom vorm. Die plant is endemies aan die Wes-Kaap waar dit voorkom in die Mannetjiesberg in die Kammanassieberge. Die plant word as seldsaam beskou.
Die struik word net 30 cm hoog en sprei uit. Dit blom in Oktober. Die plant gaan dood na 'n brand maar die sade oorleef. Die sade word geberg in 'n tol op die vroulike plant en val na twee maande uit die tol grond toe waar dit deur miere versprei word. Die plant is eenslagtig en daar is afsonderlike plante met manlike- en vroulike blomme, wat deur insekte bestuif word. Die plant groei in skeure op pieke op hoogtes van 2 000 - 2 150 m.
In Engels staan dit as die Kammanassie conebush bekend.
Aiolochroia crassa
Aiolochroia crassa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Aiolochroia en tot die familie Aplysinidae. Die wetenskaplike naam van die spesie is die eerste keer geldig gepubliseer in 1875 deur Hyatt.
The Warsaw Voice
The Warsaw Voice: Polish and Central European Review is 'n Engelstalige nuusblad wat in Pole verskyn. Die koerant, wat sedert 23 Oktober 1988 weekliks deur Warsaw Voice SA in Warskou uitgegee word, spits hom op nuus oor die politieke, kulturele, ekonomiese, juridiese en sosiale lewe in Pole en sy buurlande toe. Belangrike sosio-politieke en ekonomiese onderwerpe word in spesiale verslae behandel.
Die gedrukte uitgawe het 'n sirkulasiesyfer van 10 500. Lesers in die buiteland mag op die aanlyn-uitgawe inteken wat gratis aangebied en daagliks opgedateer word.
Morgenland
Met Morgenland of Môreland word daar verwys na die wêrelddeel wat in die rigting van die opkomende son geleë is, soos beskou vanuit Europa in 'n (Suid-)Oostelike rigting. Dit verwys spesifiek na die Midde-Ooste, hoewel ouer definisies ook die Verre Ooste insluit. Die teenoorgestelde van Morgenland is Awendland.
Tradisioneel het baie plekke die loop van die Son as hulpmiddel in geografiese oriëntering gebruik. Dit kan gesien word in die Griekse naam Ἀνατολή (Anatol) opkoms wat as sinoniem gebruik is vir die oosliggende gebiede (daaruit word die Turkse naam Anatolië afgelei). Ook in verlatynse woorde word die vakterme Orient (oriens, opkomende/opgaande) en Occident gebruik om geografiese inligting te spesifiseer. In Duits word die term ingevoer deur Martin Luther, wat in sy Bybelvertaling van Matthéüs "Die Wyse Manne uit die Morgenland" (van die Griekse Anatole) letterlik vertaal.
In 1932 gebruik Hermann Hesse die term in sy roman "Morgenlandfahrt" (Reis na Morgenland) binne 'n kulturele konteks. Vandag word Morgenland en Orient selde gebruik; Midde-Ooste is meer algemeen in omloop.